Tasavallan presidentin sotilaskäsky 83/1933
Helsingissä, joulukuun 30 päivänä 1933.

T A S A V A L L A N   P R E S I D E N T I N

SOTILASKÄSKY

N:o 83

  Kiitän sotilasjohtoa, upseeristoa, alipäällystöä ja miehistöä maa-, meri- ja ilmavoimissa sekä kaikkia varsinaisen sotaväkemme rinnalla toimivassa suojeluskuntajärjestössä ja meri- ja rajavartiolaitoksessa palvelevia maan puolustukseksi suoritetusta uutterasta ja tunnollisesta työstä.

Kuluneen vuoden osalle langennut uudestijärjestelyn kehityskausi on asettanut puolustusvoimissa palveleville suuria vaatimuksia. Ne huomattavat tulokset, joihin uuteen järjestelyyn siirtymisessä on päästy, ovat pysyvänä todisteena yhteisvoimin suoritetusta määrätietoisesta ja sitkeästä työstä. Päämääränä on jatkuvasti kehittää puolustusvoimia yhä enemmän tarkoitustaan vastaaviksi.

Tietoisena siitä, että saavutettu tulos osaltansa velvoittaa kaikkia, joille maanpuolustuksen lujittaminen on kallis, jatkuvaan toimintaan puolustusvoimiemme hyväksi, toivotan päällystölle, alipäällystölle ja jokaiselle rivimiehelle onnellista uutta vuotta.

TASAVALLAN PRESIDENTTI

P. E. Svinhufvud.

Puolustusministeri: Arvi Oksala

</div>

Lähde
 Kansallisarkistossa oleva puolustusministeriön kotelo PLM-31/Ea:3. Jäljennökset sotaministerin - puolustusministerin esittelyistä tasavallan presidentille sekä tasavallan presidentin sotilaskäskyjen jäljennökset 1933-1937.

Tasavallan presidentin sotilaskäskyt